जिस बेल्लै अस समाज दी गल्ल करने आं तां इसदा मतलब एह् होआ, जे धर्म ओह् होआ जेह्का सर्व-मान्य ऐ। जिसी समाज दा जादै हिस्सा मनदा ऐ। ते मन्नने दा कारण एह् होआ जे ओदे च बान्दे-सान्दे जां गुज्झै रूपै च सारें दी भलाई छप्पी दी होन्दी। आखने दा मतलब एह् जे ओ "बहुजन-हिताय, बहुजन सुखाय" होन्दा। तां गै उस्सी मान्यता बी प्राप्त होन्दी ऐ। एह् लीह् अदूं कोला गै चली औआ करदी ऐ जदूं माह्नूं असभ्य हा। गुफें-खुन्दरें च रौंह्दा हा।